နမ်းကျင်ꩻဝတ္တရာꩻ

**သံႏဃာႏတွမ်ႏတကာႏ၊ တပဲ့ꩻတွမ်ႏဆရာႏ၊ ဝါꩻတွမ်ႏမာ၊ မွိုးဖာတွမ်ႏပို** ဖုံႏ ယမ်အုံငီꩻဒါႏဟောဝ်ဟောဝ်ဝင်ꩻတာႏတဲ့နောဝ်ꩻ၊ ယမ်မာꩻငီꩻဒါႏလꩻ ထာꩻမာꩻတစားစားတာႏတဲ့နောဝ်ꩻ တဖြာꩻတွမ်ႏတဖြာꩻ၊ တပါꩻတွမ်ႏတပါꩻ၊ တပါꩻတွမ်ႏတဖြာꩻ မေတ္တာႏယမ်ဖေႏနေး ကကုဲင်ထိုꩻမားထိုꩻမွုန်းဝင်ꩻတဲင် အောဝ်ႏအွောန်ႏခါꩻသေꩻ နမ်းကမ်ကျင်ꩻတာႏ ဝတ္တရာꩻဖုံႏသွူ။

## ပိုဝတ္တရာꩻ ၅ ပါꩻ
*လှူးမာꩻဖေႏဗာႏ မှိုးဖာနီပါꩻ
*ခုမ်စမ်ႏမာꩻငီꩻဟောဝ်ဖေႏဗာႏ မှိုးဖာထာꩻမာꩻ
*ရဲးဟောဝ် အုံကမ်းဖေႏဗာႏ စှိုးခှိုꩻ
*ယမ်ထူႏဟောဝ်ခါꩻလꩻဗာႏ မှိုးဖာအမွီႏ ထာꩻလီ၊ ထာꩻအှောန်ႏအောဝ်ႏခါꩻ
*မှိုးဖာနီပါꩻ မဉ်ႏသီထှူခါ ဖေႏပန်းလူႏတမ်ꩻနှောင်ꩻဖေႏဗာႏ ဝွေꩻသီးတာႏ

## မှိုးဖာဝတ္တရာꩻ ၅ ပါꩻ
*ဖေႏမာꩻတောဝ်း ထာꩻမာꩻလောလယ်
*အှောန်ႏနယ်ဖေႏဗာႏဟောဝ်မာꩻထာꩻမာꩻ
*သှောန်ဖေႏ၊ အှောန်ႏသှောန်ဗာႏ ပိုတာႏ ထာꩻဒါႏပညာႏ
*အခိန်ႏမဉ်ႏတှိုႏ ဖေႏလင်ꩻဗာႏ ထာꩻခြိုꩻဥစ္စာအမွီႏ
*အသက်မဉ်ႏမဲန်ႏ အမဉ်ႏတန် အှောန်ႏတောႏလမ်းဖေႏဗာႏပို

## တပဲ့ဝတ္တရာꩻ ၅ ပါꩻ
*တှူႏသှို ထွꩻတှောင်းဗာႏ သှောန်ထူႏလိတ်လုဲင်ꩻကို
*နာႏငေါဝ်းဗာႏ ဆရာႏထာꩻသှောန်
*ဆရာႏမဉ်ႏလှောန် ရပ်ဆုမ်ႏ ရိုႏသေႏဂါရဝေါစဆုမ်ႏဗာႏ
*ထွားမာꩻဖေႏဗာႏ ဆရာႏကမဉ်လꩻထာꩻ၊ ကမဉ်ဖေႏထွာထာꩻ
*သှောန်ထူႏဟောဝ်ဟောဝ်ဗာႏ ပညာႏ

## ဆရာႏဝတ္တရာꩻ ၅ ပါꩻ
*သှောန်ဖေႏပညာႏ
*တပဲ့ဖေႏကမော၊ ကလိမ္မာႏတာႏ ဒေါ့ꩻနယ်ဖေႏဗာႏ
*သှောန်ဖေႏလို့လို့ဗာႏ ထာꩻဒါႏ၊ အှောန်ႏကုဲင်ဗဉ်ႏထိုꩻဗာႏတောဝ်း
*ရဲးကမ်းဖေႏဗာႏ အန္တရယ်ႏ၊ ရန်ႏအသောင်ဖုံႏ ကအီးထဲ့ဒါႏ ဝွေꩻတပဲ့လောင်း
*ဝွေꩻသှောန်ဖေႏ မဉ်ႏစုမ်ႏထှူခါ ပသာဖေႏဗာႏတေားယင်း ဆရာႏအလင်ထျꩻ

## လမ်းသားမာမူႏ ဝတ္တရာꩻ ၅ ပါꩻ
*သေမာꩻဗာႏ အဒှိုႏအသွတ်ꩻ၊ ထာꩻမာꩻလမ်းကို
*ထွားအှောန်ႏဟောဝ်ဗာႏ လမ်းသားဝါꩻခို ကထုမ်ႏလှောန်ဖေႏဒါႏ ထာꩻခြိုꩻဖုံႏ
*လှိုနမ်းဝါꩻခိုယို ကျုက် မဉ်လꩻတေားဗာႏတောဝ်း လိုꩻခိုလင်
*ဖေႏယောင်းစွဲးကမ်းဗာႏ နမ်းဒျာႏဖူးဝေး၊ ဝါꩻခိုဖူးဝေးဖုံႏ
*ထာꩻမာꩻပေႏတန်မဉ်ႏအောဝ်ႏ သေနာႏဗာႏ၊ လွꩻဗာႏတောဝ်း၊ အုံအောဝ်ႏလမ်းသားမူႏယမ်ဗာႏထာꩻ

## လမ်းသားဝါꩻခိုဝတ္တရာꩻ ၅ ပါꩻ
*ရက်ဗာႏမာမူႏ
*ထီႏပေႏထီႏဖွီဗာႏတောဝ်းမာ
*ထုမ်ႏကလꩻလှောန်ဒါႏ ရှောန်(ရောန်) ခမ်ꩻထာꩻခြိုꩻဖုံႏယို ဖေႏခါꩻဗာႏ မာမူႏထျꩻ
*လှိုနမ်းဒျာႏမာတှော့ꩻ ရက်တေား၊ အှောန်ႏတေားဗာႏတောဝ်း မေတ္တာႏ လိုꩻမူႏလင်လောင်း
*ခြှုင်းနမ်းဖေႏဗာႏ မာမူႏတာႏ ထာꩻတုဲင်ကꩻ ခုမ်လာꩻထာꩻခြိုꩻဖုံႏ

## သွဉ်းသယ်ႏဝတ္တရာꩻ ၅ ပါꩻ
*ဗေင်ႏထွိုင်ႏရီးဗာႏထဲင်းအဗွေႏ
*အဗွေႏမဉ်ႏဗေင်ႏမꩻ ကွဲးဗေင်ႏဗာႏ
*အဗွေႏမဉ်ႏဖေႏမꩻ ထူႏဗာႏ
*မာꩻယမ်ယမ်ဗာႏထာꩻမာꩻ
*သေငါꩻဗာႏ အဗွေႏကေꩻဇူꩻ ထာꩻဖေႏယောင်း

## အဗွေႏဝတ္တရာꩻ ၅ ပါꩻ
*သေထှောန်ႏမာꩻငါထာꩻမာꩻ ခှုင်းအကနှောင်ꩻအာႏ
*ဖေႏတှောင်းတှောင်းဗာႏ ထာꩻမာꩻငိုꩻ
*ထာꩻမာꩻသားမဉ်ႏဆာ၊ မဉ်ႏခြှုင်ႏတောဝ်း လုမ်ꩻလာꩻဖေႏဗာႏ
*ထာꩻအမ်ႏအွꩻဟောဝ်မဉ်ႏအောင်ႏလဲင်ႏ ဖေႏဖဗဲင်းဗာႏ
*မဉ်ႏရော့ꩻတနꩻလဲင်ႏ ဖေႏအုံခြေင် ဖေႏအုံနာႏဗာႏ၊သေဖေႏဗဲင်းဗာႏ ခုမ်လာꩻ ထာခြိုꩻ

## တကာႏဝတ္တရာꩻ ၅ ပါꩻ
*ရက်သေဗာႏ၊ အှောန်ႏဗာႏသꩻမေတ္တာႏ
*မာꩻတသေႏသေႏဖေႏဗာႏ ကလိုႏမာꩻဒါႏ ဝတ္တရာꩻပေႏတန်
*မဉ်ႏခွဲးသံႏဃာႏ ဒေါ့ꩻရီလွေꩻဗာႏ ငေါဝ်းခြှုင်ႏသန်ꩻ၊ ငေါဝ်းခွꩻငိမ်ꩻ၊ ငေါဝ်းသရဏီယကထာ
*ထောက်ကမ်းဗာႏ သံႏဃာႏသီးတာႏ ပစ္စေလစ်ꩻပါꩻ၊ သံႏဃာႏမဉ်ႏမဉ်လꩻ ယမ်ဖေႏဒါႏတဲင် ဖစ်ဟှိုန်ဗာႏစှို့ꩻစှို့ꩻနေး ဝိိနည်း
*ထွာဖေႏပစ္စေလစ်ꩻပါꩻတကာႏ၊ ဖေႏလူႏပူႏဇောႏဗာႏ ကားကနှောင်ꩻအာႏ

## သံႏဃာႏဝတ္တရာꩻ ၆ ပါꩻ
*ရဲးခါꩻဖေႏဗာႏ ယမ်ဖေႏကမာꩻတောဝ်းဝင်ꩻ ကာယကမ်ႏလောလယ်၊ ဝစီႏကမ်ႏဆှော့ꩻတကုဲင်၊ မနောꩻကမ်ႏစုက်ဖုံႏ
*အှောန်ႏနယ်ဗာႏ ထာꩻမာꩻဟောဝ်တဲပ် သုစရဲက်(သုစာရိတ္တ) ထာꩻကမ်ကျင်ꩻ
*ဟောꩻခြုဲင်းဖေႏဗာႏ တရာꩻတသာသာဖုံႏ
*ယမ်ယူႏလꩻချာဝင်ꩻတာႏ ဟောꩻခြုဲင်းနယ်ဖေႏထဲင်းဗာႏ တရာꩻကဟှိုန်ဖိုလဲန်းစား
*ယီးနယ်လောဝ်းဟှိုန်ဖေႏဗာႏ ထာꩻမာꩻတှိုႏဒါႏ လူꩻခမ်း နိဗ္ဗာန်ႏ
*အှောန်ႏလီဖေႏဗာႏမေတ္တာႏ တကာႏ တကာႏမူႏ အကျိုꩻကေꩻဇူꩻ ကအောဝ်ႏခါꩻဒါႏ နမ်းဗွေႏလောင်း

## သွꩻဝတ္တရာꩻ ၅ ပါꩻ
*ဖေႏယောဝ်းလူႏလုဲင်ႏဗာႏဝင်ꩻ
*သꩻလောဝ်း နမ်းပါ အုံအောဝ်ႏတခှိုန်ဗာႏဝင်ꩻ
*တဖြာꩻလှူးနမ်းတာႏ တဖြာꩻစွဲးကမ်းလူႏလုဲင်ႏဗာႏ
*ဒေါ့ꩻရီဒေါ့ꩻဖြှောဝ်ႏဗာႏ ငေါဝ်းအွီႏငွါသာႏ
*သွꩻရုဲင်းဖက်ဒျာႏချာချာ မာꩻစှို့ꩻဖေႏဗာႏဝင်ꩻ

## ဥပကာ လူႏလုဲင်ႏ သွꩻဝတ္တရာꩻ ၅ ပါꩻ
#မဉ်ႏအှောန်ႏဖေင်ꩻ၊ ထွားငီꩻဖေႏဝင်ꩻ
#ထွာႏငီꩻဖေႏ သွꩻထာꩻခြိုꩻဥစ္စာႏ
#ထာꩻငမ်းခရာႏ မဉ်ႏလှောန်တှိုႏ ယုမ်းအာႏလူႏလုဲင်ႏဖေႏဗာႏဝင်ꩻ
#မဉ်ႏခွဲးအထျꩻအသောင် အန္တရယ်ႏ အှောန်ႏကုဲင်နꩻတောဝ်း၊ ခွꩻတဲ့ငီꩻငီꩻ လျားတဲ့ဗွှန်ဗွှန် အုံကမ်းဖေႏဝင်ꩻ
#သွꩻပို၊ လီꩻ၊ လင်ꩻ အရန်းရန်း ခမ်ႏကုဲင်ဗာႏတောဝ်း ထာꩻမွှတ်ဖဉ်း

## လိုꩻတန်ဝတ္တရာꩻ နာယကဂုဏ်ႏ ၆ ပါꩻ

## နာယကပုဂ္ဂိုလ်ႏသီး ထာꩻသေဉာဏ်ႏ ၅ ပါꩻ

## ခွန်ဝတ္တရာꩻ ၁၀ ပါꩻ

## စောဒက ဝတ္တရာꩻ ၅ ပါꩻ

## အာႏကွိုꩻ


ကဏ္ဍ:ဗုဒ္ဓဘာႏသာႏ